|  |
| --- |
| **Стандард 5. Курикулум**  Курикулум студијског програма садржи листу и структуру обавезних и изборних предмета и модула и њихов опис. Основна изборност уметничких студија уграђена је у главни предмет. |
| **Опис** (највише 300 речи)  Oсновне академске студије психологије трају 4 године, односно 8 семестара. Обухваћена су 52 курса, и то 41 обавезaн и 11 изборних, са 3 педагошке и 1 стручном праксом. Сви курсеви су једносеместрални и реализују се кроз предавања и вежбе које изводе одговарајући наставници и сарадници. Садржај наставе на студијском програму обухвата већи број обавезних курсева из различитих области психологије подељених на **академско опште-образовне предмете** (Физиолошке основе психичких процеса 1 и 2, Школе и правци у психологији), **теоријско-методолошке** (Увод у психологију, Основе психолошке статистике, Историја психологије, Методологија психолошких истраживања 1 и 2, Психологија учења 1 и 2, Основе психологије личности, Квалитативна истраживања у психологији), **научно-стручне** (Сензорни процеси, Перцепција, Мотивација и емоције, Теорије когнитивног развоја, Теорије емоционалног развоја, Општа и посебна психопатологија, Теорије личности, Основе психологије индивидуалних разлика, Педагогија, Основи социјалне психологије, Теорије развојне психопатологије, Психопатологија детињства и младости, Психологија породице, Психологија одраслог и старог доба, Психофизиологија рада) као и **стручно-апликативне предмете** (Мултиваријантна статистика, Психометрија, Основи педагошке психологије, Увод у клиничку психологију, Психологија менталног здравља, Социјална перцепција, Психолошко саветовање, Психологија рада, Увод у психотерапију, Клиничка психодијагностика, Психологија маркетинга, Психологија менаџмента, Психологија наставе, Педагошка пракса 1, 2, 3 и Стручна пракса).  Групе **изборних курсева**, усклађене са групама обавезних предмета, обухватају курсеве из сродних научних области (Основи социологије, Социокултурна антропологија, Религије савременог света, Медијска писменост у дигиталном добу, Демографија партнерства и рађања, Социологија образовања, Детињство, култура и васпитање, Увод у филозофију и критичко мишљење, Социологија старења, Основи дидактике, Инклузивно образовање, Основе школске педагогије, Школски менаџмент, Методика наставе друштвено-хуманистичких наука, Методика наставе грађанског васпитања, Социологија морала, Психолингвистика), стране језике (Руски, Немачки, Енглески, Француски, Грчки), као и курсеве из области психологије (Академско писање у психологији, Културно историјска психологија, Психологија полних разлика, Принципи психолошког тестирања, Кроскултурална адаптација психолошких мерних инструмената, Психологија партнерских веза, Психологија самства, Психологија интернета - основе и примена, Невербална комуникација, Атачмент и траума, Психологија уметности, Психологија креативности, Психодијагностика деце).  Студенти обављају и педагошку праксу, на другој, трећој и четвртој години студија (по 90 сати и по 3 кредита, укупно 270 сати и 9 кредита), као и стручну праксу на четвртој години (90 сати, 3 кредита).  Програмом сваког појединачног курса предвиђене су тематске јединице које се на курсу обрађују, као и циљеви и исходи сваког курса. У овим програмима предвиђено је и колико одређене предиспитне активности могу студенту донети поена, као и начин и вредновање испитних провера. Испуњавањем обавеза на сваком од курсева студент стиче оцену која зависи од броја стечених поена и онолико ЕСПБ бодова колико је предвиђено програмом тог курса. У току овог студијског програма студент стиче укупно 240-243 ЕСПБ бодова у току 8 семестара. |